SPOL PRIDEVNIKA

Tako kot samostalniku tudi pridevniku lahko določimo spol (moški, ženski, srednji). Pridevnik se v spolu ujema s samostalnikom, ob katerem stoji.

Primeri:

**črn** dežnik

**Majin** pulover - moški spol (tisti)

**lovski** pes

**žalostna** pesem

**Uroševa** gugalnica - ženski spol (tista)

**pisalna** miza

**veliko** mesto

**sosedovo** drevo - srednji spol (tisto)

**gorsko** kolo

 ŠTEVILO PRIDEVNIKA

Pridevniku lahko določimo tudi število (ednina, dvojina, množina). Pridevnik se v številu ujema s samostalnikom. Pri določanju števila pridevnikom si pomagamo s štetjem.

Primeri:

(en) **majhen** maček - ednina

(dva) **majhna** mačka - dvojina

(trije) **majhni** mački - množina

(ena) **Mojčina** žoga - ednina

(dve) **Mojčini** žogi - dvojina

(štiri) **Mojčine** žoge - množina

(eno) **lepo** mesto - ednina

(dve) **lepi** mesti - dvojina

(tri) **lepa** mesta - množina

PRIDEVNIKOM DOLOČIMO SPOL IN ŠTEVILO, V TEM SE UJEMAJO S SAMOSTALNIKOM.